Պատմությունը, որ ներկայացվում է կինոնկարում, գրավիչ է «Դա պատահեց մի անգամ գիշերը» ռոմանտիկ կատակերգության ֆաբուլային իր նմանությամբ, որտեղ միլիոնատիրոջ աղջիկը փախչում է ընտանիքից և հանդիպում հասարակ մի լրագրողի: Եվ դա ոչ պատահականորեն: «Հռոմեական արձակուրդների» գաղափարը պատկանում է Ֆրենկ Կապրային, որն ուզում էր կրկնել 1934 թվականի իր օսկարակիր ժապավենի հաջողությունը, նկարահանելով նմանօրինակ ֆիլմ, բայց ավելի մեծ թափի և սեփական ստուդիայում: Դրա համար 1940-ականների վերջին նա վարձեց սցենարիստ Յան ՄակԼելլան Հանտերին, որը պատվերը և հոնորարը փոխանցեց առանց փողի և աշխատանքի նստած շնորհազուրկ Դալտոն Տրամբոյին, որ ներառված էր «Հոլիվուդի սև ցուցակում»: